Επίδραση του Δείκτη Ποιότητας του Αέρα και του Δείκτη Θερμικής Άνεσης στην υγεία.:
Creators: name: Συροπούλου, Παναγιώτα-Μιχαέλα Νικολάου
Publisher: name: Aristotle University of Thessaloniki
Year: 2013
Subjects: Δείκτης Ποιότητας Αέρα
Δείκτης Θερμικής Άνεσης
Θεσσαλονίκη
Air Quality Index
Thermal Comfort Index
Thessaloniki

description: Στην παρούσα διπλωματική εργασία επιχειρήθηκε μία προσπάθεια διερεύνησης της επίδρασης της ατμοσφαιρικής ρύπανσης και της θερμικής άνεσης στην ανθρώπινη υγεία στην ευρύτερη περιοχή της Θεσσαλονίκης. Για τους στόχους της εργασίας χρησιμοποιήθηκαν δύο περιβαλλοντικοί δείκτες, ο Δείκτης Ποιότητας του Αέρα ARI και ο Δείκτης Θερμικής Άνεσης UTCI. Ο δείκτης ARI χωρίζεται σε επιμέρους κατηγορίες ανάλογα με τις επιπτώσεις της ατμοσφαιρικής ρύπανσης στην υγεία, ενώ ο δείκτης UTCI αντανακλά την φυσιολογική αντίδραση του οργανισμού στην εξωτερική θερμική κατάσταση και εξαρτάται από μετεωρολογικές και προσωπικές παραμέτρους. Συγκεκριμένα, έγινε χρήση των τιμών των δύο δεικτών για την χρονική περίοδο Ιανουαρίου-Ιουνίου 2012 από διαφορετικά χωρικά σημεία της Θεσσαλονίκης. Πραγματοποιήθηκε σύγκριση των δεικτών με ιατρικά δεδομένα, και ειδικότερα με το πλήθος των εξετασθέντων και εισαχθέντων ασθενών, για την ίδια περίοδο από τρεις κλινικές της περιοχής, την Παθολογική, την Καρδιολογική και την Πνευμονολογική. Οι τιμές των δεικτών υπολογίστηκαν μέσω μοντέλων στο Εργαστήριο Φυσικής της Ατμόσφαιρας του Αριστοτελείου Πανεπιστημίου Θεσσαλονίκης, ενώ τα ιατρικά δεδομένα αποκτήθηκαν από τη βάση δεδομένων του Γενικού Νοσοκομείου Θεσσαλονίκης ″Γεώργιος Παπανικολάου″. Αρχικά, υπολογίστηκαν οι ημερήσιες μέγιστες, ελάχιστες και μέσες τιμές των δύο δεικτών για όλη την περιοχή ενδιαφέροντος. Ακολούθησε η εξέταση διαφόρων σεναρίων συσχέτισης των τιμών αυτών με τα ιατρικά δεδομένα. Από την παραπάνω στατιστική επεξεργασία προέκυψε ότι τα ιατρικά δεδομένα της παρούσας ημέρας σχετίζονται καλύτερα με τη μέγιστη ημερήσια τιμή του δείκτη ARI από τις δύο ή τρεις προηγούμενες ημέρες, δηλαδή υπάρχει μία χρονική υστέρηση δύο ή τριών ημερών. Ωστόσο, ο δείκτης ARI επηρεάζει μόνο το πλήθος των εισαχθέντων ασθενών στις διάφορες κλινικές, με μοναδική εξαίρεση το δείκτη ARI για αναπνευστικές παθήσεις ο οποίος σχετίζεται με το πλήθος των εξετασθέντων ασθενών της Πνευμονολογικής κλινικής. Για το δείκτη UTCI η επεξεργασία πραγματοποιήθηκε ξεχωριστά για την ψυχρή και την θερμή περίοδο του πρώτου εξαμήνου του 2012. Και για τις δύο περιόδους, η καλύτερη συσχέτιση των ιατρικών δεδομένων παρατηρήθηκε με την τιμή του δείκτη για την ίδια ημέρα. Συγκεκριμένα, για την ψυχρή περίοδο προέκυψε πολύ καλή συσχέτιση της ελάχιστης ημερήσιας τιμής του δείκτη UTCI μόνο με το πλήθος των εξετασθέντων ασθενών της Παθολογικής κλινικής για την ίδια ημέρα. Αντιθέτως, για την θερμή περίοδο, προέκυψε πολύ καλή συσχέτιση της μέγιστης ημερήσιας τιμής του δείκτη UTCI για την παρούσα ημέρα με όλα τα ιατρικά δεδομένα για την ίδια ημέρα, με εξαίρεση του πλήθους των εισαχθέντων ασθενών στην Πνευμονολογική κλινική για το οποίο δεν βρέθηκε καμία συσχέτιση. Τέλος, εξετάστηκε εν συντομία η συμμεταβολή των δεικτών ARI και UTCI δεδομένου ότι επιδρούν συνεργιστικά στην ανθρώπινη υγεία. Για την θερμή περίοδο του έτους παρατηρήθηκε ότι καθώς αυξάνεται η τιμή του δείκτη UTCI, η ατμοσφαιρική ρύπανση (ARI) ελαττώνεται, ενώ για την ψυχρή περίοδο παρατηρήθηκε θετική συσχέτιση των δύο δεικτών, δηλαδή καθώς μειώνεται ο UTCI, o ARI ελαττώνεται επίσης.
description: In the present thesis, an attempt of investigating the air pollution’s and thermal comfort’s impact on health in the region of Thessaloniki took place. Towards this direction, we used the values of two environmental indices, the Air Quality Index ARI and the Thermal Comfort Index UTCI. Index ARI is categorized in various classes depending on the effect of air pollution on health, while index UTCI represents the physiological reaction of the body to the external thermal conditions and depends on meteorological and personal parameters. Specifically, the values of the indices were acquired for the period January-June of 2012 from different spatial points of the city. The indices were compared to the amount of the examined and admitted patients to three clinics of the region, the General Medicine clinic, the Cardiac and the Pulmonary, for the same period. The values of the indices were calculated at the Laboratory of Atmospheric Physics of the Aristotle University of Thessaloniki through models, while the medical data were acquired from the database of the General Hospital of Thessaloniki ″George Papanikolaou″. Initially, the daily maximum, minimum and average values of the indices were calculated. Then, we dealt with the examination of various correlation scenarios between the values of the indices and the medical data. As it was deduced, the medical data of the current day are better correlated with the daily maximum value of ARI from the two or three previous days. Therefore, there is a lag of two or three days. Nevertheless, index ARI affects only the amount of the admitted patients to the various clinics, except for index ARI for respiratory diseases, which is linked to the amount of examined patients at the Pulmonary clinic. As far as index UTCI is concerned, the cold period was discriminated from the warm period of the year. For both the periods, the medical data were better correlated with the indices of the same day. Specifically, during the cold period, there is a significant correlation of the daily minimum value of UTCI only with the amount of the examined patients of the General Medicine clinic for the current day. On the other hand, during the warm period, the daily maximum value of UTCI determines all the medical data of the same day, excluding the amount of the admitted patients to the Pulmonary clinic. Finally, taking into consideration that the indices ARI and UTCI act simultaneously, the correlation between them was examined. It was deduced that, during the warm period, while the value of UTCI increases, the levels of air pollution (ARI) decreases. For the cold period, there is a positive correlation between the indices.